Държавен вестник, бр. 53, 2024 г., стр. 61

БРОЙ  53	
Д Ъ Р Ж А В Е Н  В Е С Т Н И К 	
СТР.  61   
Раздел V
Специализирана администрация
Чл. 20. Специализираната администрация 
е организирана в три дирекции, както следва:
1. дирекция „Експертиза и закрила на изоб­
ретенията, полезните модели и промишлените 
дизайни“;
2. дирекция „Експертиза и опозиция на 
марките и географските означения“;
3. дирекция „Спорове и административно­
наказателна дейност“.
Чл. 21. Дирекция „Експертиза и закрила 
на изобретенията, полезните модели и про­
мишлените дизайни“:
1. извършва експертиза и взема решения по 
заявки за издаване на патенти за изобретения, 
регистрация на полезни модели, издаване 
на сертификати за нови сортове растения и 
породи животни, регистрация на промиш­
лени дизайни, регистрация на топологии на 
интегралните схеми, издаване на сертифика­
ти за допълнителна закрила за медицински 
продукти и продукти за растителна защита;
2. изпълнява задълженията на Патентното 
ведомство по Договора за патентно коопери­
ране (PCT) за подаване на заявки за патенти 
от заявители с адрес или седалище на тери­
торията на Република България;
3. изпълнява задълженията на Патентното 
ведомство по Европейската патентна кон­
венция за подаване на заявки за европейски 
патенти;
4. изпълнява задълженията на Патентно­
то ведомство по Хагската спогодба относно 
международното депозиране на промишлени 
дизайни от заявители с адрес или седалище 
на територията на Република България;
5. подготвя за публикация в Официалния 
бюлетин съобщения във връзка със заявени 
и издадени патенти и регистрирани полезни 
модели, постъпили по национален ред, евро­
пейски заявки за патент с временна закрила 
и действащи на територията на Република 
България, издадени европейски патенти, зая­
вени и издадени сертификати за допълнителна 
закрила, заявени и издадени сертификати за 
нови сортове растения или породи животни, 
регистрирани промишлени дизайни и топо­
логии на интегрални схеми;
6. подготвя издаването на защитни доку­
менти за изобретения, полезни модели, про­
мишлени дизайни, нови сортове растения и 
породи животни, топологии на интегралните 
схеми, сертификати за допълнителна закрила 
за медицински продукти и продукти за рас­
тителна защита;
7. поддържа държавни регистри за заявени 
и издадени патенти, за заявени и регистрирани 
полезни модели, за регистрирани промишлени 
дизайни, за заявени и регистрирани серти­
фикати за допълнителна закрила, за регис­
трирани топологии на интегрални схеми и 
европейски патенти с действие на територията 
на Република България, за заявени и издаде­
ни сертификати за нови сортове растения и 
породи животни;
8. вписва промени в правния статус на изоб­
ретенията, полезните модели, промишлените 
дизайни, новите сортове растения и породи 
животни, топологиите на интегралните схе­
ми, сертификатите за допълнителна закрила 
и издава съответните документи;
9. администрира годишните такси за под­
държане действието на патенти, сертификати 
за допълнителна закрила и сертификати за 
нови сортове растения и породи животни и 
таксите за подновяване на регистрирани про­
мишлени дизайни и продължаване действието 
на регистрирани полезни модели;
10. участва с експерти в разработката, съг­
ласуването и поддържането на стандарти и 
класификации в областта на индустриалната 
собственост във връзка с дейностите, осъ­
ществявани от дирекцията;
11. подготвя доклади, предложения, ста­
новища, статистики, отчети и други с цел 
предоставяне на информация за обектите 
на индустриалната собственост, свързани с 
дейността на дирекцията;
12. осигурява участие на експерти и участва 
със свои представители при осъществяване 
на международното сътрудничество, както и 
в национални и международни мероприятия, 
пряко свързани с дейността на Ведомството 
и поетите от него ангажименти;
13. изготвя и изпраща към Европейското 
патентно ведомство отчет за таксите относно 
европейски патенти с действие на територията 
на Република България;
14. извършва обмен на данни с Европейското 
патентно ведомство във връзка с публикувани 
съобщения в Официалния бюлетин за заявени 
и издадени патенти, регистрирани полезни 
модели и участва в процеса по осигуряване 
на превод от български език на английски 
език на наименованията и рефератите от 
публикуваното съобщение;
15. подпомага дирекция „Международно 
сътрудничество и проекти“ при изпълнение 
на задълженията є по чл. 19, т. 1, 2, 3, 4, 5, 6 
и 12 в рамките на компетентността си;
16. участва в изготвянето на методически 
указания и други методически дейности, свър­
зани с прилагането на действащите закони 
за закрила на обектите на индустриалната 
собственост в рамките на дейността си;
17. изпълнява и други задачи, възложени 
от председателя на Ведомството, заместник-
председателя и главния секретар.
Чл. 22. Дирекция „Експертиза и опозиция 
на марките и географските означения“:
1. извършва експертиза и взема решения по 
заявки за марки, подадени по национален ред;